CELEX: 32021D1169
Language: et
Date: 2021-07-13 00:00:00
Title: Nõukogu otsus (EL) 2021/1169, 13. juuli 2021, millega muudetakse otsust 1999/70/EÜ riikide keskpankade välisaudiitorite kohta Národná banka Slovenska välisaudiitorite osas

16.7.2021   
               
               
                  ET
               
               
                  Euroopa Liidu Teataja
               
               
                  L 255/1
               
            
         NÕUKOGU OTSUS (EL) 2021/1169,
         13. juuli 2021,
         millega muudetakse otsust 1999/70/EÜ riikide keskpankade välisaudiitorite kohta Národná banka Slovenska välisaudiitorite osas
         EUROOPA LIIDU NÕUKOGU,
         võttes arvesse Euroopa Liidu lepingule ja Euroopa Liidu toimimise lepingule lisatud protokolli nr 4 Euroopa Keskpankade Süsteemi ja Euroopa Keskpanga põhikirja kohta, eriti selle artiklit 27.1,
         võttes arvesse Euroopa Keskpanga 6. mai 2021. aasta soovitust Euroopa Liidu Nõukogule Národná banka Slovenska välisaudiitorite kohta (EKP/2021/22 (1))
         ning arvestades järgmist:
         
                     (1)
                  
                  
                     Euroopa Keskpanga (EKP) ja eurot rahaühikuna kasutavate liikmesriikide keskpankade raamatupidamist auditeerivad EKP nõukogu soovitatud sõltumatud välisaudiitorid, kelle kiidab heaks Euroopa Liidu Nõukogu.
                  
               
                     (2)
                  
                  
                     Majandusaastateks 2017 kuni 2020 on Národná banka Slovenska valinud välisaudiitoriteks Deloitte Audit s.r.o. võimalusega pikendada seda volitust majandusaastateks 2021 kuni 2023.
                  
               
                     (3)
                  
                  
                     Národná banka Slovenska praeguste välisaudiitorite Deloitte Audit s.r.o. volitused lõppesid pärast 2020. majandusaasta auditeerimist vastavalt nõukogu otsusele (EL) 2017/1849 (2).
                  
               
                     (4)
                  
                  
                     Národná banka Slovenska kavatseb pikendada Deloitte Audit s.r.o. volitusi 2021. majandusaastani. See pikendamine on võimalik vastavalt Národná banka Slovenska ja Deloitte Audit s.r.o. vahelistele lepingulistele kokkulepetele.
                  
               
                     (5)
                  
                  
                     EKP nõukogu on soovitanud määrata Deloitte Audit s.r.o Národná banka Slovenska välisaudiitoriteks majandusaastaks 2021.
                  
               
                     (6)
                  
                  
                     EKP nõukogu soovitusest tulenevalt tuleks nõukogu otsust 1999/70/EÜ (3) vastavalt muuta,
                  
               ON VASTU VÕTNUD KÄESOLEVA OTSUSE:
         
            Artikkel 1
            Otsuse 1999/70/EÜ artikli 1 lõige 16 asendatakse järgmisega:
            
               
                  „16.   Deloitte Audit s.r.o. kinnitatakse käesolevaga Národná banka Slovenska välisaudiitoriteks majandusaastaks 2021.“
               
            
         
         
            Artikkel 2
            Käesolev otsus jõustub selle teatavakstegemise päeval.
         
         
            Artikkel 3
            Käesolev otsus on adresseeritud Euroopa Keskpangale.
         
         
            Brüssel, 13. juuli 2021
            
               
                  Nõukogu nimel
               
               
                  eesistuja
               
               A. ŠIRCELJ
            
         
         
            (1)  ELT C 187, 17.5.2021, lk 1.
         
            (2)  Nõukogu 10. oktoobri 2017. aasta otsus (EL) 2017/1849, millega muudetakse otsust 1999/70/EÜ riikide keskpankade välisaudiitorite kohta Národná banka Slovenska välisaudiitori osas (ELT L 264, 13.10.2017, lk 5).
         
            (3)  Nõukogu 25. jaanuari 1999. aasta otsus 1999/70/EÜ riikide keskpankade välisaudiitorite kohta (EÜT L 22, 29.1.1999, lk 69).